Àrea metropolitana

El concepte d'àrea metropolitana o zona metropolitana, també anomenada àrea urbana o aglomeració urbana, es refereix a la regió urbana que envolta una ciutat principal i diverses ciutats satèl·lits. D'altra banda, una megalòpoli és una cadena d'àrees metropolitanes.

Les àrees metropolitanes més grans 
Aquesta és una llista de les àrees metropolitanes més grans del món amb estimacions per al 2005. Aquest és un tema controvertible difícil de quantificar, ja que, a diferència d'altres subdivisions nacionals, no hi ha fronteres definides per a les àrees metropolitanes. Les dades d'aquesta llista provenen del Report d'Urbanització Mundial de les Nacions Unides (2003). Les àrees metropolitanes inclouen les àrees suburbanes que envolten a les ciutats principals, així com altres ciutats importants properes que en conjunt funcionen com una sola conurbació.

 Tòquio (Japó), 35,2 milions
 Ciutat de Mèxic, Mèxic, 19,4 milions
 Nova York, Estats Units, 18,7 milions
 São Paulo (Brasil), 18,3 milions
 Mumbai, Índia, 18,2 milions
 Delhi, Índia, 15,0 milions
 Shanghai, Xina 14,5 milions
 Calcuta, Índia, 14,3 milions
 Jakarta, Indonèsia, 13,2 milions
 Buenos Aires, Argentina, 12,6 milions
 Dhaka, Bangladesh, 12,6 milions
 Los Angeles, Estats Units, 12,3 milions
 Karachi, Pakistan, 11,8 milions
 Rio de Janeiro (Brasil), 11,5 milions
 Osaka, Japó, 11,3 milions
 El Caire, Egipte, 11,2 milions
 Lagos, Nigèria, 10,9 milions
 Pequín, República Popular de la Xina, 10,8 milions
 Manila, Filipines, 10,7 milions
 Moscou, Rússia, 10,7
 París, França, 9,8 milions
 Istanbul, Turquia, 9,6 milions
 Seül, Corea del Sud, 9,5 milions
 Tianjin, Xina, 8,7 milions
 Chicago, Estats Units, 8,7 milions
 Lima, Perú, 8,2 milions
 Londres, Regne Unit, 7,6 milions
 Bogotà, Colòmbia, 7,6 milions
 Teheran, Iran, 7,4 milions
 Hong Kong, Xina, 7,2 milions

Les àrees metropolitanes en relació amb la demografia mundial

Percentatges 
D'acord amb l'estudi realitzat per les Nacions Unides, la proporció de persones que viuen a àrees metropolitanes amb una població superior als 10 milions d'habitants, és petita en comparació amb la població mundial: el 2003 era al voltant del 3%. Però, aquesta xifra augmetarà els pròxims anys, i s'espera que el 2015 arribi al 4%. El percentatge de població mundial que vivia el 2003 en ciutats amb menys de 500,000 habitants és del 25%. És a dir, un gran percentatge de la població mundial és urbana.

Nombre d'àrees urbanes 
El 2005 el nombre d'àrees urbanes amb més de 5 milions d'habitants era de 46. El 2015 en seran 61. El nombre d'àrees urbanes amb més de 10 milions d'habitants era de 20 el 2003, el 2015 en seran 22.

Projeccions 
D'acord amb les taxes de creixement poblacionals actuals, s'espera que la ciutat més poblada del món el 2015 sigui Tòquio. La segona i la tercera posició seran per Mumbai i Delhi, ambdues ciutats de l'Índia. La quarta posició serà per la Ciutat de Mèxic i la cinquena per São Paulo, les quals estaran experimentant taxes de creixement molt més petites relacionades amb el desenvolupament econòmic i social de Mèxic i Brasil respectivament, i una descentralització major de les seves economies.

Les àrees metropolitanes dels Països Catalans 
 Àrea Metropolitana de Barcelona
 Àrea metropolitana d'Alacant-Elx
 Àrea metropolitana de la Plana
 Àrea metropolitana de Tarragona-Reus
 Àrea Metropolitana de València

Vegeu també 
 Llista d'aglomeracions de la Unió Europea
 Llista d'aglomeracions de Nord-amèrica

Referències 

Llistes de geografia